Suure-Jaani
<s>Suure-Jaani (njemački: Groß-St.</s><s>Johannis) je grad (linn) od 1,173 stanovnika na jugu Estonije u Okrugu Viljandi.</s><s>On je i sjedište istoimene općine.</s>

<s>Geografske karakteristike</s>

<s>Suure-Jaani se nalazi u sjevernom dijelu Visoravni Sakala, udaljen 25 km sjeverno od svog administrativnog centra Viljandija.</s>

<s>Kroz taj pitoreskni gradić protiče potok Ängi (Suure-Jaani), koji je proširen u centru grada i formira jezero Suure-Jaani veliko 5,9 hektara, dok sjevernim rubom protiče potok Lõhavere.</s>

<s>Historija</s>

<s>Naselje je nastalo uz crkvu sv. Ivana Velikog, sagrađenu sredinom 13. vijeka, pored starijeg sela Valula koje je prvi put dokumentirano 1424.</s>

<s>Tokom 17. vijeka selo je dobilo ime Suure-Jaani (Gross Sankt Johannis) po svecu zaštitniku crkve kako bi se razlikovalo od manjeg Kolga-Jaanija (Klein Sankt Johannis) na istoku.</s><s>Krajem 19. vijek to selo je izraslo u gradić od oko 600 stanovnika.</s>

<s>Nakon što je Estonija postala nezavisna Suure-Jaani je 1924. dobio status trgovišta (alevik), a nakon tog 1938. i status grada (linn).</s>

<s>U vrijeme Estonske Sovjetske Socijalističke Republike u periodu 1950.-59.</s><s>Suure-Jaani  je bio administrativni centar istoimenog rajona.</s><s>Kad je 1959. izgubio taj status počela je regresija, pa mu stanovništvo počelo osipati, od 1,713 koliko je imao 1959. do današnjih 1,173.</s>

<s>Nakon ponovnog stjecanja nezavisnosti - 1990. vraćen mu je status općine,nakon tog se 2005. udružio sa ruralnom općinom Suure-Jaani.</s>

<s>Privreda 
Dok je 1989. bilo zaposleno 54% stanovnika, njihov broj je 2000. spao na 33%.</s><s>Danas je jedina veća firma AS Teskatel koja se bavi ambalažom.</s>

<s>Izvori</s>

<s>Vanjske veze</s>

<s>Suure-Jaani Linn (na portalu Pohja-Sakala Vald)</s>

<s>Gradovi u Estoniji</s>

